stanford-oval/wikipedia huggingface dataset:
בת-שבע קניבסקי
קורות חייה

נולדה בשכונת מאה שערים בירושלים, בתם הבכורה של הרב יוסף שלום אלישיב ושיינה חיה, בת הרב אריה לוין. בילדותה נלוותה לסבה הרב אריה לוין בהליכתו לבקר את אסירי המחתרות וכן בביקוריו אצל חולים ואלמנות. בצעירותה עבדה בהנהלת חשבונות ועזרה לאביה, הרב אלישיב, בהגהת כתבי סבו הרב שלמה אלישוב, בעל ה"לשם שבו ואחלמה".
בז' בכסלו תשי"ב נישאה לרב חיים קניבסקי, שלמד בישיבת לומז'ה בפתח תקווה. את הצעת השידוך הציע החזון איש. לאחר נישואיהם עברו להתגורר בשיכון חזון איש בבני ברק. החל משנות ה-90 החלה לקבל נשים בביתה לעצה ולברכה - תופעה יוצאת דופן בציבור החרדי. בשנותיה האחרונות הקפידה להתפלל תפילת ותיקין בבית הכנסת לדרמן הסמוך לביתה, ועם הזמן הצטרפו אליה נשים רבות. נשים שבאו לבקש את ברכתה ייחסו לה מופתים.
נהגה לקיים מדי שבוע טקס הפרשת חלה לנשים באולם של בית הכנסת לדרמן, כשבסיומו בירכה את המשתתפות בזכות קיום המצווה. נוהג זה נמשך לאחר פטירתה על ידי בתה הרבנית לאה קולדצקי.
בשבת חול המועד סוכות תשע"ב נפטרה בביתה מדום לב. מסע הלווייתה התקיים בבני ברק בהשתתפות עשרות אלפים, אל בית הקברות שומרי שבת בבני ברק, שם נטמנה. בשל ההלוויה בוטלו חלק מאירועי שמחת בית השואבה שהיו אמורים להתקיים במוצאי שבת. בקריית ויז'ניץ בבני ברק, מרכזה של חסידות ויז'ניץ, הוכנסו באותו לילה שלושה ספרי תורה, ובשעת ההלוויה הופסקה השמחה וחודשה עם סיומה.
משפחתה

בניה הם הרבנים: אברהם ישעיהו, שלמה ויצחק שאול קניבסקי. בנותיה הן: חנה (נפטרה התשע"ד, 2014) - הייתה נשואה לרב שרגא נח שטינמן; לאה - נשואה לרב יצחק קולדצקי; רות - נשואה לרב יהושע צביון; ברכה - נשואה לרב זליג ברוורמן; ודינה - נשואה לרב אלעזר דוד אפשטיין.
בתה, הרבנית לאה קולדצקי, ממלאת את מקומה בקבלת נשים לברכה בביתו של אביה, לבקשתו.
הנצחה

לאחר מותה הוציאו בני משפחתה לזכרה במהדורה פנימית את הספר מצבת בת-שבע ובו חידושי תורה מאת עשרות מנכדיה.
בעקבות מותה, שינו מספר ארגונים ומוסדות את שמם והסבו אותו על שמה. במלאת השלושים לפטירתה, הנציח ארגון חסדי נעמי, את שמה באולם השמחות - ארמונות חן של הארגון בשם "היכל בת שבע". בפברואר 2018 נחנכה בשכונת רמת בית שמש ג' טיפת חלב על שמה.
לקריאה נוספת

רותי אטיאס, שלישי באשמורת, סיפורים שנמסרו מפיה וסופרו בלשונה, תשע"ב 2011
יפה מלכה, הרבנית קניבסקי: תולדות חייה ומפעלה של הרבנית בת שבע אסתר קניבסקי, בני ברק, תשע"ב 2011
ג. הוניגסברג, "באר שבע" סיפורים ודברי חיזוק שנאמרו על ידי הרבנית במשך השנים ונרשמו על ידי נכדיה, תשע"ב 2012
נפתלי ונעמי ויינברגר, Rabbetzin Kanievsky בהוצאת ארטסקרול, מאי 2012
יעקב חלופסקי, הרבנית, תשע"ב 2012
ש. ליאון, אמא של בנות ישראל , סיפור חייה של הרבנית קניבסקי מעובד לילדות, תשע"ב 2011
רות צביון, בית אמי, בני ברק תשע"ז 2016
אברהם ישעיהו קניבסקי, הרבנית: פרקי חיים מהרבנית בת שבע אסתר קניבסקי ע"ה, 2012
הערות שוליים

↑  קובי נחשוני, הרבנית קנייבסקי נטמנה: רבבות "התייתמו", באתר ynet, 15 באוקטובר 2011
↑  משה ויסברג, בחדרי חרדים, הגר"ח לבתו הרבנית קולדצקי: את ה'ממשיכה', באתר בחדרי חרדים, 20 באוקטובר 2011
↑  ידיעה על הספר בפורום אוצר החכמה.
↑  חיים שקדי, ‏תופעה: משנים את השם לזכר הרבנית קנייבסקי, באתר כיכר השבת, 28 באוקטובר 2011
↑  היכל "בת שבע": ההנצחה לשמחה, באתר עמותה לנזקקים - עמותת חסדי נעמי, ‏2011-10-31
| --- | --- |
בקרת זהויות :  NLI: 987007282793605171  ISNI: 0000 0003 6088 2693  LCCN: no2011198513  VIAF: 221205731   WorldCat (עם VIAF): 221205731
ג'קריג'ה קונה

ג'קריג'ה קונה (בצרפתית: Djakaridja Koné; נולד ב-1 בינואר 1986 באביג'אן) הוא כדורגלן עבר יליד חוף השנהב, המשחק בעמדת הקשר האחורי.
קריירה

ג'קריג'ה קונה החל את הקריירה בקבוצת הנוער של מועדון הכדורגל הגנאי סיוי ספורט. בתחילת עונת 2005/2006 חתם ג'קריג'ה בהפועל פתח תקווה, אך כמעט ולא שיחק והיה שחקן ספסל. בסיום העונה החליטה הנהלת הקבוצה להשאילו להפועל חיפה מהליגה הלאומית, ושם הפך ג'קריג'ה לשחקן הרכב קבוע. הוא שיחק בהפועל חיפה במשך שנתיים, ולאחר מכן חזר להפועל פתח תקווה, בה חתם על חוזה למשך שנתיים.
ג'קריג'ה קונה לא הרבה להבקיע או לבשל שערים בעונת 2008/2009, עונתו הראשונה בליגת העל, אך שיחק באופן קבוע בחלק האחורי של חוליית הקישור של הקבוצה. במחזור ה-13 של הליגה הוא ספג פציעה שאילצה אותו לנוח משלושה משחקים, שבכולם הפסידה קבוצתו. גם לאחר שחזר מהפציעה לא הצליחה הפועל פתח תקווה לשחזר את יכולתה מהתקופה שלפני פציעתו.
לקראת סוף העונה התברר כי כרטיס השחקן של ג'קריג'ה שייך לאיש העסקים מאיר שמיר, שהיה פעיל במשך שנים רבות בקבוצה בתפקידים שונים. בתום העונה חתם ג'קריג'ה בדינמו בוקרשט מליגת העל הרומנית. הוא חתם ביולי 2009, אך נכנס להרכב רק לאחר עזיבת אוסמן נ'דוה בינואר 2011. לאחר שלוש שנים ברומניה, חתם באוויאן מליגת העל הצרפתית.
ב-30 באוגוסט 2015 חתם בסיוואספור הטורקית.
בפברואר 2011 ערך את הופעת הבכורה שלו בנבחרת בורקינה פאסו, במשחק מול נבחרת כף ורדה.
בן דודו של ג'קריצ'ה הוא ארונה קונה, כדורגלן נבחרת חוף השנהב.
בת 28

בת 28 הוא סינגל של הזמר הישראלי אליעד נחום, אשר יצא לאור ב-31 בינואר 2021, יום הולדתו ה-31 של נחום. השיר נכתב והולחן על ידי משה בן אברהם, אופק יקותיאל וסתיו שמש והופק על ידי נחום עצמו יחד עם אופק יקותיאל ומשה בן אברהם.
רקע וכתיבה

השיר הוא שירו השלישי בקריירה של נחום שלא נכתב או הולחן על ידו, לאחר "פרפרים" מתוך האלבום סימן שנכתב והולחן על ידי רועי מכלוף ו"איפה את", שנכתב והולחן על ידי מורן דוד ואבישי רם. בראיון למאקו, אמר נחום כי "מעטים השירים שאני לא כותב ומלחין, וכשהגיע אליי למייל השיר הזה ידעתי מיד שאני חייב להקליט אותו. אופק, משה וסתיו דייקו וכתבו את הלב של כל אישה בשנות ה-20 המאוחרות שלה, ותיארו במדויק את המאבקים שלה להגשמת החלומות, מציאת אהבה וזוגיות", והוסיף כי "הפעם אני אחראי על העיבוד וההפקה יחד עם אופק ומשה. לעומת שירים אחרים שלי - הפעם הלכנו על סאונד חשוף ומינימלי, הכל כדי להבליט את הסיפור ולהוציא אותו כמה שיותר החוצה".
וידאו קליפ

הווידאו קליפ של השיר הוקרן בבכורה בערוצו של נחום ביוטיוב בסמוך לצאת הסינגל ובוים על ידי סאשה פרילוצקי.
הצלחה

השיר הגיע היישר אל המקום הראשון במצעד השבועי של מדיה פורסט וצבר באותו השבוע כ-162 השמעות בתחנות הרדיו בישראל.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 1 |  |
הערות שוליים

↑  מערכת mako מוזיקה, ‏ביום הולדתו ה-31: אליעד חוגג ומשחרר את "בת 28", באתר ‏מאקו‏, 1 בפברואר 2021
↑   אליעד - בת 28 | Eliad - 28 YO, סרטון  באתר יוטיוב (אורך: 3:29)
↑  המצעד השבועי, שבוע 06, 2021, באתר מדיה פורסט ישראל
| אליעד נחום |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סימן • אור • תמיד חלמתי • מסע • בין עולמות |  |
| ערכים קשורים | NMC • שמש |  |
| אליעד נחום - סינגלים |
| --- | --- | --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |  |
| אור | "אור" • "רוחות" • "אם ניגע" • "מיאמי" • "נוסע" |  |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |  |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |  |
| סינגלים אחרים | "רוץ קדימה ילד" • "Cure the Corona" |  |
גליקוליפיד

המבנה של גליקוליפידים
גליקוליפידים הם פחמימות המחוברות לליפידים. תפקידם הוא לספק אנרגיה. בנוסף, רצף המונומרים שלהם - חד-סוכר, משמש כסמן לזיהוי תאי.
הגליקוליפידים נוצרים, כששרשרת פחמימות נקשרת לפוספוליפידים על המשטח החיצוני של ממברנת התא. הפחמימות מצויות על המשטח החיצוני של כל ממברנות התאים האאוקריוטים.
הגליקוליפידים משתרכים משכבת הפוספוליפידים הכפולה לסביבה המימית בה נמצא התא, שם הם מתפקדים כאתר לזיהוי של מולקולות. כמו כן, הם עוזרים בשמירה על יציבות הממברנה. עוד הם משמשים כמחברים בין תאים לשם בניית רקמות.
סוגים של גליקוליפידים

רשימה חלקית של גליקוליפידים:
גנגליאוצידים (Gangliosides) - מהווים את הגליקוליפידים המורכבים ביותר של בעלי חיים. מכילים אוליגוסכרידים טעונים שלילית עם אחד או יותר שיירי חומצה סיאלית. יותר מ-40 סוגי גנגליאוצידים נתגלו עד היום, כשרובם נמצאים בתאי עצב.
גליקופוספוספינגוליפידים (Glycophosphosphingolipids) - מהווים גליקופוספוליפידים מורכבים בפטריות (כולל בשמרים) ובצמחים. יכולים להכיל תרכובות מורכבות כמו הגנגליאוצידים הטעונים שלילית בבעלי חיים. קבוצת הראש של הגליקוליפיד מורכבת מסוכרים.
גלקטוליפידים (Galactolipids)
סולפוליפידים (Sulfolipids/SQDG)
גליקוספינגוליפידים (Glycosphingolipids)
צרברוזידים (Cerebrosides)
גלקטוסרברוצידים (Galactocerebrosides)
גלוקוסרברוצידים (Glucocerebrosides)
גלוקוביקרנטיאוטים (Glucobicaranateoets)
גלובוצידים (Globosides)
סולפטידים (Sulfatides)
ראו גם

גליקופרוטאין
גבעה 24 אינה עונה

| --- | --- |

כרזת הסרט באנגלית
 בימוי:  תורולד דיקנסון 
 הופק בידי:  מרגוט קלאוזנר - אולפני ההסרטה הרצליה
 תסריט:  צבי קוליץ פיטר פריי
 שחקנים ראשיים:  אדוארד מאלהייר מייקל וייג'ר מרגלית עובד אריק לביא מיכאל שילה חיה הררית זלמן לביוש עזריה רפפורט שושנה דמארי יוסי ידין שרגא פרידמן שושנה דואר
 מוזיקה:  פאול בן חיים 
 צילום:  Gerald Gibbs 
 מדינה:  ישראל 
 הקרנת בכורה:  1955 
 משך הקרנה:  101 דק' 
 שפת הסרט:  אנגלית
 סוגה:  סרט דרמה 
 תקציב:  400,000 דולר
 דף הסרט ב־IMDb
 
גבעה 24 אינה עונה הוא סרט ישראלי משנת 1955, בבימויו של הבמאי הבריטי ת'ורולד דיקנסון (Thorold Dickinson, 1903-1984), נשיא האקדמיה הבריטית לסרטים. הסרט התבסס על סיפור פרי עטו של צבי קוליץ והתסריט נכתב על ידי קוליץ ופיטר פריי. את המוזיקה לסרט הלחין פאול בן-חיים.
הפקה

הסכם על הפקת הסרט נחתם בספטמבר 1953. במהלך ההפקה בשנת 1954 נתגלעה מחלוקת בין פריי ודיקנסון ופריי הורחק מהשתתפות בבימוי הצילומים. באוגוסט 1954 פנה פריי לבית המשפט בבקשה להוציא צו מניעה נגד הצגת הסרט ללא אזכור שמו כמשתתף בהפקתו. לאחר מספר ימים הושגה פשרה שאפשרה את המשך העבודה על הסרט.הסרט הופק על ידי ג'ק פדואה בשיתוף עם צבי קוליץ.
"גבעה 24 אינה עונה" היה הסרט הגדול ביותר שהופק בישראל עד אותה עת, מבחינת תקציבו, אמצעיו הטכניים וכוכביו. תקציב הסרט היה כ-400,000 דולר ובפועל עלתה הפקתו פי שלושה מהתכנון. הסרט ייצג את ישראל בפסטיבל הקולנוע בקאן.
הסרט צולם בישראל, בהשתתפות צוות ישראלי שכלל את אריק לביא ושושנה דמארי.
עלילה

עלילת הסרט היא סיפור מסגרת לשלוש עלילות נפרדות. המסגרת היא בואם של משקיפי האו"ם לגבעה 24, לאחר שהתחולל בה קרב במהלך מלחמת העצמאות, כדי לקבוע האם תישאר בידי ישראל או בידי הערבים. בגבעה מצאו המשקיפים שלושה לוחמים ולוחמת הרוגים. כשהתגלה כי בידה הקפוצה של ההרוגה נמצא דגל ישראל, מכריזים המשקיפים כי הגבעה שייכת לישראל.
בדרך לפעולה בגבעה 24 נפרשים שלושה סיפורים של המשתתפים:
הראשון הוא סיפורו של צעיר אירי ששירת במשטרת המנדט בתפקידי מעקב אחר ארגוני המחתרת, המתאהב בנערה ישראלית חברת אחד הארגונים. בעקבות אהבתו מתנדב השוטר הבריטי להילחם לצד היהודים.
השני הוא סיפורו של תייר אמריקאי שנקלע לעיר העתיקה ומתגייס להגנתה. בסיפור זה מתוארים ימיו האחרונים של הקרב על הרובע היהודי בירושלים לפני כניעתו, כשלוחמיו מתבצרים בבית החולים משגב לדך.
השלישי הוא סיפורו של צבר ישראלי עוקצני ולא רגשני (אריק לביא), הנפגש בקרבות הנגב עם קצין נאצי פצוע ששירת בצבא המצרי (עזריה רפפורט), והדבר מעורר בו רגשות יהודיים רדומים. בסצנה ידועה בסרט רואה הנאצי, בדמדומי פציעתו, את דמות הצבר כדמות יהודי גלותי לבוש שחורים ועונד טלאי צהוב.
הלוחמת, אסתר הדסי, הייתה אחות שטיפלה בתייר האמריקאי לאחר שנפצע בקרב על הרובע היהודי. היא טיפלה בו עד שהכוחות נכנעו.
הסרט זכה להצלחה תקופתית, אך נמתחה ביקורת על צידו האמנותי, ועל כך שאף על פי שהיה כה ישראלי, דיבר אנגלית, כהכנה להפצתו בחו"ל.
שחקנים

| שחקן | תפקיד |
| --- | --- |
אדוארד מאלהייר: ג'יימס פינגאן
מייקל וייג'ר: אלן גודמן
מרגלית עובד: אסתר הדסי
אריק לביא: דוד עמירם
מיכאל שילה: יהודה ברגר
חיה הררית: מרים מזרחי
זלמן לביוש: הרב
עזריה רפפורט: גרמני
שושנה דמארי: חברה של מרים
שושנה דואר: אחות ראשית
יוסי ידין: מפקד ישראלי
ירמיהו יובל: לוחם בהגנה
אורי לוי: לקוח במסעדה
ברנרד סגל: (ניצב) חייל פצוע
שרגא פרידמן: סוכן נסיעות
חיים עינב: יעקב
רותי רפופורט: אחות בית חולים
בומבה צור:
אזכורים בתרבות

בשיר "ספירת מלאי" מאת יוסי בנאי
בפרפרזה בשם הסרט "גבעת חלפון אינה עונה"
הערות שוליים

↑  ר. עזריה, יובן סרט עלילתי על הקרב על ירושלים, מעריב, 20 בספטמבר 1953
↑  פשרה בסכסוך הסרט, הצופה, 19 באוגוסט 1954
↑  David B. Green, "This Day in Jewish History 1955: Israel's First Full-length Feature Film Premieres, in New York", Haaretz.com, November 2,2016
↑  מילות השיר "ספירת מלאי", באתר שירונט
↑  אריאנה מלמד, כל הדרך מגבעה 24, באתר ynet, 22 בפברואר 2008
גיילניוב

| --- | --- |
סמל גיילניובסמל גיילניוב

 מדינה:  פולין פולין
 פרובינציה:  מזוביה מזוביה
 מחוז:  פשיסחה
 גובה:  209 מטרים
 אוכלוסייה:  ‏
  ‑ בכפר:  899 (2011)
 קואורדינטות:  51°24′03″N 20°28′53″E﻿ / ﻿51.40076°N 20.48126°E﻿ / 51.40076; 20.48126 
 אזור זמן:  UTC +1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגיילניוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגיילניוב(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהגיילניוב(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהגיילניוב  he tabBackground:;tabBorder:#aaa;defaultTab:0;
 
גיילניוב (בפולנית: Gielniów) הוא כפר במחוז פשיסחה בפרובינציית מזוביה בדרום מזרח פולין. הכפר הוא מקום מושבו של גמינה (מחוז מנהלי) בשם גיילניוב. הכפר שוכן בחלק הצפוני של פולין קטן ההיסטורית, כ-10 ק"מ ממערב לפשיסחה וכ-100 ק"מ מדרום לוורשה. הכפר מונה כ-900 תושבים (נכון ל-2011).
היסטוריה

גיילניוב הייתה עיר מ-1455 עד 1869 או 1870. היא קיבלה זכויות מגדבורג בזכות מאמציו של האציל המקומי טומאש משצ'וי (Mszczuj) מבז'זינקי. עד חלוקת פולין השתייכה גיילניוב למחוז סנדומייז' בפולין אך היא נותרה עיירה קטנה מאוד ובה כמאה תושבים, כפי שהייתה באמצע המאה ה-17. בין השנים 1815–1915 הייתה גיילניוב חלק מפולין הקונגרסאית שנשלטה על ידי האימפריה הרוסית. לאחר כישלון מרד ינואר איבדה את זכויות העיר. באמצע המאה ה-19 נמנו על אוכלוסייתה כ-500 תושבים, ואחרי איבוד זכויות העיר ירד מעמדה ופחת מספר תושביה.
יהודי גיילניוב

ב-1827 נמנו בכפר 60 יהודים, ב-1857 נמנו בו 124 יהודים, ב-1897 נמנו 176 יהודים וב-1921 נמנו בו 171 יהודים שהיו כ-18% מהאוכלוסייה. ערב המלחמה נמנו בכפר 190 יהודים. ליהודים היה בית כנסת, בית קברות ובית מדרש, אך לא היה להם רב ומבחינה מנהלית הם השתייכו לקהילת פשיסחה הקרובה.
הכפר נכבש על ידי כוחות גרמניה הנאצית ב-9 בספטמבר 1939 וכעבור ימים ספורים הנאצים שרפו את בית הכנסת. במהלך השנים שלאחר מכן ועד הקמת הגטו הגיעו לכפר מאות פליטים יהודים מפלוצק, ראדום, סקרנביץ, ז'ירארדוב, מוגיילניצה, גרוייץ, קוניצ'קי (חלק מאנטוניובקה (אנ') המודרנית) וכפרים נוספים בסביבה, כך שמספר היהודים הגיע ל-450. תוך זמן קצר הוקם יודנראט שאנשיו ניסו להקל על התנאים הקשים והצליחו להשיג עזרה מסוימת מהג'וינט וארגוני סעד יהודים אחרים. בנוסף תושבי הגטו הועסק בעבודות כפייה.
במהלך 1942 הוטלו הגבלות נוספות על היהודים הוקם בגיילניוב גטו עם תנאי צפיפות ותברואה קשים מאוד, וביום כיפור באותה שנה נערך על ידי כוחות המשטרה הכחולה של פולין והז'נדרמריה הגרמנית פוגרום שבו נהרגו מספר יהודים. ב-22 באוקטובר ניתנה הוראה לפנות את יהודי הגטו לאופוצ'נו. בתגובה ברחו עשרות יהודים ליער. יתר היהודים גורשו לאופוצ'נו ומשם לטרבלינקה.
הערות שוליים

1 2  גיילניוב באתר Polska w liczbach (בפולנית).
↑  "Central Statistical Office (GUS) - TERYT (National Register of Territorial Land Apportionment Journal)" (בפולנית). 2008-06-01.
↑  דמוגרפיה יהודית של גיילניוב באתר השטעטל הווירטואלי (בפולנית)
↑  "גיילניוב", באתר JewishGen (באנגלית)
1 2 3 4 5 6  אוולין צגנהאגן, גיילניוב, אנציקלופדיה של המחנות והגטאות (כרך II, חלק A, עמ' 223–221), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
1 2 3 4  גיילניוב (Gielniów), באנציקלופדיה של הגטאות, באתר יד ושם
גודטמה

איור של גודטמה
גודטמה (ביפנית:ぐでたま, באנגלית: Gudetama) הוא דמות מצוירת של חלמון ביצה מואנש, שמתאפיין בכך שהוא תמיד עייף ומתנהג בעצלות. הדמות היא אחת הדמויות המצליחות של חברת העיצוב היפנית סאנריו (אנ'), החברה המחזיקה גם בזכויות של הלו קיטי.
השם גודטמה הוא חיבור של המילה היפנית לעצלן (ぐでぐで, גודגודה) ולביצה (たまご, טמגו).
במקור תוכננה הסדרה לילדים, אולם היא צברה פופולריות בקרב בני נוער ומבוגרים ככזו המגלמת את קשיי הקיום בחברה המודרנית. כתוצאה מכך, הורחב קהל היעד של הסדרה לבני דור המילניום. הדמות הופיעה תחילה בסרטונים קצרים בתוכנית בוקר ביפן 2014, ובשנת 2022 הופקה סביבה הסדרה 'גודטמה הרפתקה חלמונית' (Gudetama: An Eggcellent Adventure) של נטפליקס. סביב הדמות ישנם גם משחקי וידאו, קומיקס, מוצרי צריכה כגון צעצועים, בגדים וכלי כתיבה, ומנות במסעדות שעוצבו סביבה. בדצמבר 2022, חשבון הטוויטר הרשמי של גוטדמה בטוויטר זכה להכי הרבה עוקבים בין דמויות החברה - למעלה ממיליון עוקבים.
הדמות נוצרה על ידי המעצבת אמי נגשימה (永嶋 瑛美, Nagashima Emi) המוכרת בשם העט אמי (Amy), כשהייתה בת 26 בשנת 2013. ההשראה לדמות הייתה ביצה בה השתמשה להכנת המנה 'טמאגו קאקה גוהאן'(אנ') (ביצה נעה על אורז לבן) לארוחת ערב לאחר יום ארוך בעבודה. המראה הנפול של חלמון הביצה נראה היה בעיניה חמוד, והיא הרגישה שהוא מזכיר לה את הצעירים בני דורה ש'עייפים מהחיים'. לכן, היא עיצבה דמות של ביצה ובנתה את אישיותה כדי למשוך את בני דור המילניום.
בשנת 2013, גודטמה השתתף בתחרות עיצוב בהשראת מזון שערכה סאנריו כדי לעורר השראה במעצבים שלה ולבחון דמויות חדשות. היא הגיעה למקום השני כשהמנצח בתחרות היה דמות של פילה סלמון עליז בשם קירימיצ'ן (Kirimichan). למרות שבתחילה גודטמה היה פחות פופולרי מקירימיצ'ן, בהמשך זכה לפופולריות רבה יותר מדמות הסלמון.
סגנון ודמויות

הדמות מצוירת בסגנון אמנותי של קו פשוט, בהתאם לכוונה המקורית של החברה להשתמש בה כדמות אנימה לילדים, ובעיצוב המאפשר גם ייצור המוני קל של מוצרים סביבה. היא מצוירת כחלמון צהוב של ביצה נעה, עם ישבן בולט. יש לו פנים אך הוא נעדר צוואר, וגפיים ללא אצבעות או בהונות. עיניו מצוירות כשתי אליפסות במראה עצל. יש לו פה עם לשון אבל ללא שיניים ברורות. הוא שוכב על פי רוב על חלבון הביצה, ולעיתים מתכסה בבייקון כשמיכה. הוא להוט אחר רוטב סויה, שהוא המאכל האהוב עליו ואחד הדברים היחידים שמניעים אותו לפעולה. לעיתים הוא עושה שימוש בחלזה (אנ') שלו (רצועת הרקמה המחזיקה את חלמון הביצה למקום) כלאסו או נשק על ידי השלכתו.
בסרטונים מופיעות דמויות נוספות של ביצים מואנשות או מוצרים מבוססי ביצים מואנשים - דוגמת חביתת טמאגו, ביצים קשות, מיני עוגות ומגדנים, ביצי דגים, סנדוויץ' עם סלט ביצים, ביצת מאה שנים ועוד.
בסדרה בערוץ TBS הופיעו מספר דמויות אנושיות חוזרות בהן דמות חוזרת בשם ניסטמה סאן (ביצה מזויפת, יפנית: ニセたまさん), דמות אנושית הלבושה בבגד גוף צהוב המדמה חלמון ביצה. הסרטונים נסתיימו בשיר המלווה בריקוד של ניסטמה סאן.
בסדרת הנטפליקס Gudetama: An Eggcellent Adventure, מופיעה לצד גודטמה דמות אפרוח צהוב, פלומטי ואנרגטי בשם שאקיפיו (יפנית: しゃきぴよ), הלובש חצי קליפת ביצה בתור מכנסיים. דמויות נוספות מהסדרה הן ביצה קשה (יפנית:ハードボイルド) המצוירת עם פנים מאיימות לעיתים וגבות עבות, וגורטמה (יפנית: グレたま), ביצה סרוחה ומקולקלת בעלת צבע אפור, המוקפת על פי רוב עננת סרחון סגולה.
תרבות

גודטמה מתכתב עם תרבות הקאוואיי (חמוד) היפנית, תרבות ה'קמעות' של המדינה ומתרבות האוכל המיוחדת של המדינה. בשונה מהדמויות החיוביות המאפיינות את תרבות הקוואיי, לגודטמה גם היבטים 'גסים', בדגש על המרמור שלו, הממקמים אותו בתת-התרבות 'קימו-קאוואיי' שפירושה 'חמוד-גס'.
המחאות והגניחות העצלות של גודטמה על כך שאין לו כוח, הופכות אותו ללהיט לא אופייני עבור החברה היפנית המאופיינת בחריצות, והוצע שגודטמה מסמן שינוי תרבותי ומרד של דור המילניום היפני בתרבות העבודה היפנית, לצד סימפטומים של דיכאון. הדמות הפכה פופולרית בקרב בני דור המילניום ברחבי העולם, בין היתר בסין, ויש הטוענים כי היא מבטאת את קולו של דור המילניום.
בתרבות היפנית הפופולרית היו דמויות קודמות שהתבססו על מוצרי מזון, כמו אנפנמן, גיבור העל שראשו עשוי מעוגיה ממולאת בממרח שעועית אדומה מתוקה. דמותו של גודטמה מבוססת על המנה טמאגו קאקה גוהאן (ביצה נעה על אורז) שהיא ארוחת בוקר נפוצה של עובדים ביפן.
מדיה

סדרת האנימציה הראשונה של גודטמה הופיעה לראשונה ב-2014 בתוכנית בוקר לכל המשפחה בשם Asa Chan! (あさチャン!, 'הזדמנות בוקר!'), בערוץ TBS. כל פרק בסדרה נמשך כדקה אחת בלבד, ונכון לשנת 2019 הופקו למעלה מ-1200 פרקים. הסדרה הסתיימה ב-2020. הפרקים כללו משחק אינטראקטיבי נושא פרסים.
סדרת הטלוויזיה ההיברידית (משחק מצולם בשילוב הנפשה ממוחשבת), גודטמה: הרפתקה חלמונית (Gudetama: An Eggcellent Adventure) שוחררה לנטפליקס בדצמבר 2022, וכללה עשרה פרקים, בהם גודטמה והאפרוח שאקיפיו מחפשים יחד את אמם ברחבי יפן. בגרסה היפנית דיבב את 24 דמויות הביצה (כולל גודטמה עצמו) שהופיעו בסדרה שנסוקי טאקנוצ'י (Shunsuke Takeuchi) ואת קולו של שאקיפיו דיבבה סיארן פוקושימה (Seiran Fukushima). בגרסה האנגלית דובב רוג'ר קרייג סמית' את הביצים וקולין או'שונסי את שאקיפיו. את שיר הנושא מבצע יוקו הארה מלהקת Southern All Stars.
שני משחקי וידאו יפניים על גודטמה ל-Nintendo 3DS, יצאו ב-2015 ו-2016, וב-2017 יצא טמגוצ'י בנושא גודטמה. בשנת 2019 יצא משחק לטלפון חכם בשם Gudetama Tap! המשחק פשוט אך דורש זמן המתנה ארוך, ועוסק בעיקר בשימוש במתכונים שונים לבישול סוגים שונים של גודטמה, כשחלק מהמתכונים דורשים שעות ארוכות של משחק. השחקנים מכוונים לאסוף כמה שיותר סוגים של גודטמה.
מוצרים

שוק המוצרים של גודטמה כוון בתחילה לילדים, אולם התרחב לאור הפופולריות של הדמות, בדגש על דור המילניום. כיום ישנם אלפי מוצרים סביב הדמות המיוצאים גם למדינות רבות כמו סין, סינגפור, בריטניה ודרום קוריאה.
בנובמבר 2016, חברת EVA Air השיקה מטוס חדש בנושא גודטמה. מדובר במטוס איירבוס A321-200 שטס בין טייוואן לטוקיו שלצד העיתורים על גוף המטוס גם הכריות והכיסאות בתוך המטוס מעוטרים בציורים של גודטמה עם משקפי שמש.
ב-2018 חברת הרכבות Seibu Railway יצרה רכבת בעיצוב בסגנון גודטמה, אשר נסעה על קו Haijima מאמצע אוגוסט עד נובמבר, ואחרי כן על קו Seibu Ikebukuro עד סוף דצמבר. הרכבת כולה הייתה צבועה צהוב עם פניו של גודטמה מצוירות מקדימה ומאחורה. בתוך הרכבת אביזרי גודטמה גדולים הוספו בצדי המושבים ומעל למתלים.
מסעדות בסגנון גודטמה הוקמו ביפן, סין, סינגפור ולונדון, ומעצבות את חלק ממנות הביצים כך שיופיעו עליהן פנים כשל גודטמה. ב-2014 הקימה Village Vanguard Diner Lumine Machida בית קפה לזמן מוגבל בסגנון גודטמה שהציע בין היתר עוגות, המבורגרים, פודינג ועוד בסגנון הדמות.
ב-2016 השיקה Shoryu Ramen תפריט לתקופה מוגבלת של מנות הנראות כדמויות מהסדרה. פניו של גודטמה צוירו על גבי לחמניות ההמבורגרים, ורוב המנות הכילו ביצים.
במרץ 2016 שיתף פעולה המותג הטיוואני Stayreal עם גודטמה, והוציא במהדורה מוגבלת של חולצות טריקו, כובעים, כוסות, מסכות ומוצרים אחרים. באפריל 2019 נעשה שיתוף פעולה נוסף של Stayreal לצד המותג הנשי Rockcoco עם גודטמה תחת הסלוגן 'עצלן הוא העסוק החדש'. חברת UNIQLO שיתפה פעולהב-2019 עם סאנריו כדי לעצב חולצות טריקו של גודטמה. Anwar Carrots שיתף אף הוא פעולה עם גודטמה להוצאת פריטים כגון תיקים, כובעים וחולצות.
הערות שוליים

↑  フォロワー100万超､｢ぐでたま｣生んだサンリオの育成術 באתר Money Plus (ביפנית)
1 2  נדב מנוחין‏, חלמון לא מבושל לועג לעולם המודרני. זה הדבר הכי מדהים כרגע בנטפליקס, באתר וואלה, 27 בדצמבר 2022
1 2 3 4 5  Newton Thaiposri, 10 Weird Facts About Gudetama, TheGamer, ‏12 בנובמבר 2018 (באנגלית)
↑  How Gudetama, a lazy egg yolk with a butt, became an unstoppable cultural phenomenon באתר Vox, 18 באפריל 2017
↑  One of Japan’s most popular mascots is an egg with crippling depression באתר The World, 2016. (באנגלית)
↑  אופיר דור, בייג'ינג, הטרנד הלוהט בקרב צעירי סין: אדישות וחוסר מוטיבציה, באתר כלכליסט, 26 באוגוסט 2017
↑  Gudetama: An Eggcellent Adventure Series' Clip Shows Gudetama Running for Office באתר Anime news network (באנגלית)
↑  Game Franchises - Gudetama באתר gamespot. (באנגלית)
↑  The New Gudetama Game Made Me Realize that the Lazy Egg Is a True Millennial Icon באתר Vice. (באנגלית)
↑  Relaxed Sanrio character brightens new plane from nose to tail בארכיון האינטרנט לאתר Eturbonews, 2016. (באנגלית)
↑  פרסום על הקו באתר Seibu Railway (ביפנית)
↑  Gudetama the lazy egg now being served as actual dish, looks absolutely adorable!, באתר soranews24. (באנגלית)
↑  Christina Dean, shoryu ramen x gudetama, ‏25 בספטמבר 2018 (באנגלית)
↑  LOOK: Uniqlo's Gudetama collection is simply too cute, RAPPLER, ‏14 במרץ 2019
↑  Kari Hamanaka, WWD, WWD, ‏16 באוקטובר 2018
צעירה בתלבושת קוספליי בסגנון גודטמה
טמאגו קאקה גוהאן (ביצה נעה על אורז) - המנה שהוותה את ההשראה ליצירת הדמות
מטוס בסגנון גודטמה
רכבת בסגנון גודטמה
מנה בסגנון גודטמה מ-VILLAGE VANGUARD DINER
גבעון

ערך זה עוסק בעיר קדומה בכנען. אם התכוונתם למשמעות אחרת, ראו .
גִּבְעוֹן הייתה, על-פי ספר יהושע אחת מארבע ערי החיווים בכנען: "וְעָרֵיהֶם גִּבְעוֹן וְהַכְּפִירָה, וּבְאֵרוֹת וְקִרְיַת יְעָרִים".